tartuNLP/wikipedia-smugri-20251201 huggingface dataset:
Veltins-EisArena Winterberg

Veltins-EisArena Winterberg (ennen vuotta 2015 Bobbahn Winterberg Hochsauerland) on kelkkailurata Kappe-vuorella Winterbergissä Nordrhein-Westfalenin osavaltiossa Saksassa.
Historia.
19. maaliskuuta 1910 perustettiin Sauerländischer Bobsleigh- und Automobilclub von Hessen und Westfalen e.V. -rattikelkkailuseura (nykyisin Bob- und Schlittensportclub Sauerland Winterberg e.V.), jonka tarkoituksena oli järjestää rattikelkkailukilpailuja. Talvella 1910–1911 seura järjesti Winterbergissä Kappe-vuorelle jäädytetyllä luonnonjääradalla ensimmäiset rattikelkkailukilpailut Winterbergissä. Seuran laajentuessa vuonna 1911 rakennettiin Seurantalo Kappe-vuoren päälle, nimeltään Bobhaus. Bobhaus toimi myöhemmin rinneravintolana ennen kuin se tuhoutui tulipalossa. Talvella 1965 luonnonjäärata jäädytettiin viimeisen kerran.
Maailman neljäs keinotekoinen kelkkailurata avattiin Winterbergiin Kappe-vuorelle 10. joulukuuta 1977. Vuonna 1986 remontoitiin radan alkuosaa ja rakennettiin uusi 180-asteinen mutka (14) ennen maalia, jotta jarrutusalue on ylämäkeen. Vuonna 2000 radalla järjestettiin kautta aikain ensimmäiset naisten rattikelkkailun maailmanmestaruuskilpailut.
Vuonna 2004 rakennettiin uusi lähtötalo 2 ohjaskelkkailun pareille ja junioreille. Vuosina 2005–2006 koko rata-alue peruskorjattiin. Vanha lähtötalo 1 purettiin ja tilalle rakennettiin kokonaan uusi lähtötalo, jonka alakertaan siirtyi myös naisten ohjaskelkkailun lähtöpaikka. Lähtötaloon rakennettiin urheilijoiden käyttöön lämmittelyalue. Remontin kokonaisinvestointi oli 3,1 miljoonaa euroa.
Visceral Transcendence

Visceral Transcendence on Inherit Diseasen toinen studioalbumi, joka julkaistiin 20. heinäkuuta 2010.
Krokoiitti

Krokoiitti (PbCrO4) on kromaatteihin kuuluva mineraali, joka on luonnon lyijykromaatti ja siitä käytetään myös nimeä punalyijymalmi. Kiteet ovat prismamaisia ja pitkulaisia. Itse mineraalin väri vaihtelee keltaisesta punaiseen ja viiru on keltaoranssi. Mineraali on läpinäkyvä ja kiilto on lasin- tai timantinkiilto. Kovuus on Mohsin kovuusasteikolla 2,5-3. Kidejärjestelmä on monokliininen. Sitä esiintyy samoissa paikoissa wulfeniitin, pyromorfiitin ja vanadiniitin kanssa. Sitä löytyy hapekkaista ja hydrotermisistä juonista.
Madagaskarinkutoja

Madagaskarinkutoja ("Foudia madagascariensis") on kutojien heimoon kuuluva varpuslintu.
Levinneisyys.
Madagaskarinkutojaa tavataan luonnonvaraisena kotoperäisenä Madagaskarissa. Lajia on kuvattu hyvin yleiseksi, ja sen kannankehitys on vakaa. Se on luokiteltu elinvoimaiseksi.
Maskareenienkutoja

Maskareenienkutoja ("Foudia eminentissima") on kutojien heimoon kuuluva varpuslintu.
Levinneisyys.
Maskareenienkutojaa tavataan Komoreilla, Mayottella ja Seychelleillä. Lajin populaation on arvioitu olevan 20 000–49 999 yksilöä. Sen kannankehitys on vakaa, ja laji on luokiteltu elinvoimaiseksi.
Madagaskarinmetsäkutoja

Madagaskarinmetsäkutoja ("Foudia omissa") on kutojien heimoon kuuluva varpuslintu.
Levinneisyys.
Madagaskarinmetsäkutojaa tavataan kotoperäisenä Madagaskarissa. Lajia on kuvattu melko yleiseksi, ja se on luokiteltu elinvoimaiseksi.
Ernst Zermelo

Ernst Friedrich Ferninand Zermelo (27. heinäkuuta 1871, Berliini – 21. toukokuuta 1953, Breisgau) oli saksalainen matemaatikko, jonka tunnetuin työ liittyi joukko-opin aksiomatisoinnin ja erityisesti hyvinjärjestysteoreeman kehittämiseen.
Zermelo valittiin Zürichin yliopiston matematiikan professoriksi 1910, mutta joutui luopumaan huonon terveytensä vuoksi tehtävästä 1916.
Frida Sjöblom

Frida Karolina Sjöblom (24. marraskuuta 1853 Hamina – 7. kesäkuuta 1937 Helsinki) oli suomalainen opettaja ja siveellisyystyön tekijä.
Sjöblomin vanhemmat olivat merikapteeni Henrik Sjöblom ja Anna Sofia Gestrin. Hän valmistui opettajaksi Helsingin suomalaisesta jatko-opistosta ja opiskeli ulkomailla Ranskassa, Saksassa ja Sveitsissä kieliä ja pedagogiikkaa 1878–1885 ja 1897, osittain valtion stipendiaattina. Vuosina 1872–1876 hän toimi Haminan yhteiskoulun johtajana ja 1876–1891 Haminan tyttökoulun johtajana. Hän oli Turun ruotsalaisen yhteiskoulun johtajana 1892 ja Helsinkiin muutettuaan 1892–1918 Helsingin ruotsalaisen tyttökoulun opettajana. Vuosina 1915–1917 hän oli Helsingin ruotsalaisen tyttökoulun ja sen jatko-opiston johtajana. Sjöblom valittiin 1905 Suomen Valkonauhaliiton ja Helsingin Valkonauhayhdistyksen puheenjohtajaksi. Edellisessä tehtävässä hän toimi vuoteen 1918 ja jälkimmäisessä vuoteen 1926 saakka. Sjöblom toimitti liiton ruotsinkielistä aikakauslehteä "Hvita Bandet", samoin kuin lähetyslehtiä "Erämaan lähde" ja "Kallan i öknen". Vuonna 1912 hän julkaisi teoksen "Kylvöä: kokemuksia Helsingin Valkonauhan kuusivuotisena työkautena", jo 1907 oli ilmestynyt 24-sivuinen vihkonen "Ohjesääntöisen ammattihaureuden eli prostitutsionin kumoaminen".
Transfermarkt

Transfermarkt on maailmanlaajuinen jalkapallosivusto, jossa on tietoa jalkapallosta ympäri maailman. Siellä näytetään viimeaikaisten otteluiden tuloksia ja pelaajasiirtoja. Transfermarkt on saksan- ja englanninkielinen. Siellä on myös niin sanottu pelaajakortti kaikkien joukkueiden pelaajista ja toimihenkilöistä.
Transfermarktilla on myös keskustelufoorumi, jossa voi keskustella jalkapallosta.
Klubi (savukemerkki)

Klubi oli turkulaisen P. C. Rettig &amp; Co. -tupakkatehtaan savukemerkki, jonka alla myytiin useita erilaisia savukelaatuja vuodesta 1901 alkaen. Tunnetuimmat näistä olivat "Klubi 7" ja sen seuraaja "Klubi 77", niin sanotut ”pilli-Klubit” onttoine paperisine imukkeineen ja vihreävalkoisine kovine askeineen, jonka valkoista sisäkantta väitettiin kansan suussa käytettävän muistiinpanojen tekoon ja jopa talonpiirustusten suunnitteluun.
1800-luvun puolivälissä perustetulta Rettigin tupakkatehtaalta alkoivat etenkin helsinkiläiset asiakkaat vaatia 1900-luvun vaihteessa kevyempiä savukevaihtoehtoja. Ensimmäiset tuoteversiot "Klubi 1" (1901) ja "Klubi 2" (1902) eivät vielä nousseet suosioon Suomessa, joskin "Klubi 2" saavutti vientimenestystä Isossa-Britanniassa. Menestys alkoi "Klubi 7" -tuoteversiosta vuonna 1907. Parhaiten myyviä Klubi-savukeversioita 1910–1930-luvuilla olivat "Klubi 7:n" lisäksi "Klubi 17, Malta" ja "Matti", huolimatta siitä että yhä useampia numeroilla merkittyjä Klubi-savukkeita tuotiin markkinoille.
Vuonna 1943 "Klubi 7" jouduttiin raaka-ainepulan vuoksi korvaamaan uudella versiolla "Klubi 77", josta sitten tuli kaikkien aikojen suosituin Klubi-savuke. Kovia kartonkiaskeja Klubi-savukkeille teki vuonna 1922 perustettu, Karjalan kannakselta vuonna 1939 Lappeenrantaan siirtynyt Raivolan Kotelotehdas Oy, parhaimmillaan 60 miljoonaa askia vuodessa.
Klubi-savukkeita valmistettiin 1990-luvun puoliväliin saakka, jolloin esteeksi tulivat Euroopan unionin määräykset. Rettigin tuotantotekniikalla ei päästy niiden vaatimiin alhaisiin tervapitoisuuksiin. Vuonna 2003 Rettigin tupakkaliiketoiminnan ostanut ranskalais-espanjalainen Altadis yritti kuitenkin markkinoida uutta "Klubi 77" -savuketta modernisoidussa askissa, mutta nostalginen uutuustuote ei enää täyttänyt sille asetettuja odotuksia. Viime vuosien savukeversioita olivat ainakin kova-askiset "Klubi 22" ja "Filtteri-Klubi" sekä pehmeäaskinen "Klubi 27".
Epitaph (Necrophagistin albumi)

Epitaph on saksalaisen teknisen death metal -yhtyeen Necrophagistin toinen studioalbumi. Se julkaistiin vuonna 2004 levymerkillä Relapse Records.
Kappaleet.
Kaikki kappaleet sanoittanut Muhammed Suiçmez.
Inanimate Existence

Inanimate Existence on yhdysvaltalainen death metal -yhtye, joka perustettiin vuonna 2010 Santa Cruzissa, Kaliforniassa.
Maaliskuussa 2012 yhtye solmi levytyssopimuksen Unique Leader Recordsin kanssa. Yhtyeen esikoisalbumi, "Liberation Through Hearing", julkaistiin heinäkuussa 2012.
Liberation Through Hearing

Liberation Through Hearing on yhdysvaltalaisen teknisen/brutaalin death metalin yhtyeen Inanimate Existencen esikoisalbumi. Se julkaistiin vuonna 2012 levymerkillä Unique Leader Records.
Kappaleesta "Transcendent Absorption" kuvattiin musiikkivideo.
Christian Mickelsson

Christian Mickelsson (s. 13. kesäkuuta 1984) on ruotsalainen jääpalloilija. Hän edustaa Venäjän jääpalloliigassa pelaavaa Habarovskin SKA-Neftjanikia.
Mickelsson aloitti uransa kasvattajaseurassaan Edsbyns IF, jossa hän pelasi viisi Ruotsin pääsarjakautta. Seuraavina vuosina hän pelasi Edsbyn lisäksi myös Uppsalan IF Siriuksessa viisi kautta kuitenkin välillä myös kaksi kautta Edsbyssä., , Edsbyn kausilla Mickelsson saavutti kaikkiaan neljä Ruotsin mestaruutta.
Suurempi muutos Mickelssonin uralla tapahtui keväällä 2012, kun siirtyi Venäjän liigaan Kauko-idän joukkueen Habarovskin SKA-Neftjanikin kärkimieheksi. 
Mickelsson aloitti maaottelu-uransa syksyllä 2010. Kauden 2011 MM-kisoihin Mickelsson ei vielä
mahtunut, mutta seuraavissa MM-kisoissa hän oli joukkueessa voittamassa Ruotsille MM-kultaa.
Saavutukset.
Maajoukkueessa
Seurajoukkueissa
Naantalin kaupungintalo

Naantalin kaupungintalo on Naantalin kaupungin keskeisin hallinto- ja edustusrakennus, joka sijaitsee Kantakaupungin kaupunginosassa torin laidalla, Naantalin kirkolta johtavan Puistotien päätteenä. Nykyinen kaupungintalo otettiin käyttöön heinäkuussa 1993.
Naantalin kaupunki järjesti vuonna 1989–1990 yleisen suunnittelukilpailun uudesta kaupungintalosta. Suunnittelukilpailun voitti kesällä 1990 Ilkka Svärdin ehdotus "Kellopeli Appelsiini". Arkkitehteina toimivat Ilkka Svärd ja Pia Sopanen, rakentajana rakennusliike Hartela. Kaupungintalo valmistui heinäkuussa 1993 Naantalin 550-vuotisjuhliksi ja sen vihki sisäministeri Mauri Pekkarinen. Rakennuksen kivipinnat ovat mustanpuhuvat. Viidennessä kerroksessa on sauna ja edustustilat.
Vuoden 1993 edeltänyt kaupungintalo toimi Naantalin Postin toisessa ja kolmannessa kerroksessa. Uuden kaupungintalon valmistuttua, toiseen kerrokseen tuli Naantalin kaupunginkirjaston pääkirjasto.
Svärdin diplomityössä kaupungintaloa luonnehditaan seuraavasti:
Euphoric Defilement

Euphoric Defilement on yhdysvaltalainen brutaalin death metalin yhtye, joka perustettiin vuonna 2009 Los Angelesissa.
Toukokuussa 2011 yhtye solmi levytyssopimuksen Unique Leader Recordsin kanssa, ja aloitti ensimmäisen studioalbuminsa nauhoitukset syksyllä. Esikoisalbumi "Ascending to the Worms" julkaistiin 19. helmikuuta 2013.
Ascending to the Worms

Ascending to the Worms on yhdysvaltalaisen brutaalin death metal -yhtyeen Euphoric Defilementin esikoisalbumi. Se julkaistiin vuonna 2013 levymerkillä Unique Leader Records.
Kappaleet.
Kaikki kappaleet säveltänyt Euphoric Defilement sekä sanoittanut Andrew Villarreal.
The Kennedy Veil

The Kennedy Veil on yhdysvaltalainen brutaalin death metalin yhtye, joka perustettiin vuonna 2009 Sacramentossa, Kaliforniassa.
Yhtyeen esikoisalbumi, "The Sentence of Their Conqueror" julkaistiin omakustanteena toukokuussa 2011, minkä jälkeen yhtye solmi levytyssopimuksen Unique Leader Recordsin kanssa samana syksynä. The Kennedy Veil aloitti toisen studioalbuminsa nauhoitukset kesäkuussa 2013 tuottaja Nick Botelhon kanssa. Levy on määrä julkaista tammikuussa 2014.
Ivar Arosenius

Ivar Axel Henrik Arosenius (8. lokakuuta 1878 Göteborg – 2. tammikuuta 1909 Älvängen) oli ruotsalainen taiteilija, maalari ja lastenkirjailija.
Arosenius asui Älvängenissä. Aroseniuksen tunnetuin kuvakirja on "Kattresan" (Kissan reissu), jonka päähenkilö on hänen tyttärensä Lillan. Aroseniuksen kuvakieli on vaikuttanut muihin taiteilijoihin.
Soreption

Soreption on ruotsalainen teknisen death metalin yhtye, joka perustettiin vuonna 2005 Sundsvallissa.
Yhtye on julkaissut yhden EP:n sekä studioalbumin. Lokakuussa 2013 yhtye solmi levytyssopimuksen yhdysvaltalaisen Unique Leader Recordsin kanssa. Toinen studioalbumi, "Engineering the Void" julkaistiin helmikuussa 2014.
Illuminate the Excessive

Illuminate the Excessive on ruotsalaisen teknisen death metal -yhtyeen Soreptionin EP-levy, joka julkaistiin omakustanteena vuonna 2007.
Vuonna 2008 Cube1 Records julkaisi EP:n uudelleen bonus-DVD:llä varustettuna.
Kappaleet.
Kaikki kappaleet säveltänyt Anton Svedin ja Tony Westermark sekä sanoittanut Fredrik Söderberg.
Loputon Gehennan liekki

Loputon Gehennan liekki on Sami Kettusen ohjaama dokumenttielokuva, joka käsittelee suomalaista black metal -musiikkia. Se sai ensi-iltansa lokakuussa 2011 järjestetyllä Night Visions -kauhuelokuvafestivaalilla. Elokuvassa haastatellaan muun muassa Anal Blasphemy-, Azazel-, Barathrum-, Beherit-, Clandestine Blaze-, Goatmoon- ja Satanic Warmaster -yhtyeiden jäseniä.
Elokuva on katsaus suomalaisen black metal -musiikin historiaan ja nykytilaan, mihin paneudutaan alakulttuurin keskeisten vaikuttajien haastattelujen kautta. Dokumentti sisältää humoristisia elementtejä, ja jo elokuvan traileri sai ristiriitaisen vastaanoton black metal -piireistä.
Loputon Gehennan liekki julkaistiin DVD:llä 29. tammikuuta 2014. Sen bonusmateriaalina on Kettusen ohjaama noise-dokumentti "Romua, ruisketta ja rutinaa".
Liisa Kauppinen

Liisa Kauppinen (o.s. "Salokorpi", s. 12. toukokuuta 1939 Nurmo) on suomalainen järjestöneuvos, joka toimii kansainvälisesti kuurojen oikeuksien puolesta. Kauppiselle myönnettiin Yhdistyneiden kansakuntien ihmisoikeuspalkinto ensimmäisenä suomalaisena ihmisoikeuksien päivänä 10. joulukuuta 2013. Hän sai palkinnon kansainvälisestä kuurojen oikeuksien puolesta tehdystä elämäntyöstä.
Kauppinen toimi vuosina 1995–2003 Kuurojen maailmanliiton (World Federation of the Deaf) puheenjohtajana ja vuosina 1976–2006 Kuurojen Liiton toiminnanjohtajana. Kauppinen on myös työskennellyt erilaisissa YK:n organisaatioissa kuten YK:n neuvonantotehtävissä vuosina 1995–2006 sekä Maailman terveysjärjestö WHO:ssa ja Unescossa.
Kauppinen on saanut kunniatohtorin arvon kolmesti: vuonna 1998 yhdysvaltalaiselta Gallaudetin yliopistolta, vuonna 2004 Jyväskylän yliopistolta ja vuonna 2013 irlantilaiselta Trinity Collegelta.
Barbara

Barbara on naisen etunimi. Nimi johtuu kreikan kielen sanasta βάρβαρος (bárbaros), joka tarkoittaa "vierasta", "muukalaista". Samaa alkuperää on myös sana barbaari. Kristityissä maissa nimen monine eri­kielisine muunnelmineen on tehnyt varhais­kristillinen marttyyri­neitsyt Pyhä Barbara.
Suomessa nimi Barbara on Digi- ja väestötietoviraston tietojen mukaan annettu 1800-luvun lopulta vuoden 2019 loppuun mennessä 1 059 tytölle. Nimeä ei ole suomen­kielisessä kalenterissa, mutta suomen­ruotsalaisen kalenterin mukaan Barbaran nimipäivä on 4. joulukuuta, Pyhän Barbaran perinteisenä muisto­päivänä.
Barbara on myös skolastikkojen antama nimi tunnetuimmalle loogisten syllogismien muodolle.
Seulojatar

Seulojatar on taiteilija Juho Rissasen öljyvärimaalaus, 145×92,5 cm, vuodelta 1908. Työ kuuluu Ateneumin taidemuseon kokoelmiin.
"Seulojatar" on toteutettu harkitusti sommitellen. Siinä kirkas valo on pysähtynyt ajatuksissaan olevaan seulojattareen vanhasävyisesti kuin ylevöittäen hänet. Tumma tausta ja naisen jaloissa olevat heinät luovat arkisempaa kontrastia tähän näkymään. "Seulojatar"-maalauksen Rissanen maalasi Nilsiän Heikkilän talossa, jossa hän asui kaksi vuotta. Se oli iso maanviljelytila empire-tyylisine päärakennuksineen. Seulojattaren Rissanen oli toteuttanut melkein samanlaisena Työväen kalenterin kansilehteen edellisenä vuonna 1907.
Vastaanotto.
Rissanen otti vuonna 1908 osaa Pariisin Syyssalongin näyttelyyn. Häneltä oli siellä esillä kolmetoista työtä "Seulojatar"-maalauksen ollessa yksi näistä. Ranskalaiset antoivat hänelle tunnustusta: hänet valittiin Pariisin Syyssalongin jäsenistöön yhdessä kahdeksan muun suomalaisen taiteilijan kanssa, joten hän sai jatkossa asettaa teoksia esille Syyssalonkiin ilman jyrytystä. Syyssalongin pääsihteeri antoi Rissasen töistä positiivisen arvion "Art et Décoration" -lehdessä, mutta toivoi jatkossa niissä olevan enemmän väriä. Muissa eurooppalaisissa lehdissä niitä ei myöskään varauksettomasti hyväksytty. Niitä pidettiin raskasliikkeisinä, väritykseltään himmeinä tai kovina. "Svenska Dagbladetissa" oli maininta "sosiaaliset sommitelmat", yksitoikkoisia, kuivia.
Rissanen ja työkuvat.
1900-luvun ensimmäisen vuosikymmenen lopulla Juho Rissanen oli profiloitunut suomalaisen työkansan kuvaajaksi. Rissanen oli tuolla vuosikymmenellä myös ainut Suomen johtavista taiteilijoista, jolle työnkuvaus oli aatteellinen ja taiteellinen työ. Se ei ollut kuitenkaan hänelle kansallinen ideologian kysymys kuin mitä se oli tuon ajan sivistyneistölle Suomessa. Hänelle italialaiset ja suomalaiset ihmiset kansankuvaajina olivat samanveroisia ja yhtä tärkeitä. Vuonna 1908 hän maalasi useita suuria työnkuvauksia. Näitä olivat "Seulojatar", "Lattianpesijät", "Nahankutojatar", "Karvarit (Nahkurit)" ja "Taikinanalustaja" sekä "Ruumiinpesijät".
Espanjan NUTS-aluejako

Espanjan NUTS-aluejako on kolmetasoinen kansainvälisiin tilastointitarkoituksiin kehitetty aluejako. NUTS1-tasolla Espanja jakaantuu seitsemään itsehallintoalueeseen, NUTS2-tasolla 19 alueeseen ja NUTS3-tason muodostavat 59 maakunnan tasoista yksikköä.
NUTS-alueet on jaettu seuraavan taulukon mukaan:
Torsanvuoren kalliomaalaus

Torsanvuoren eli Torsajärven kalliomaalaus sijaitsee Torsajärven rannalla Rautjärven kunnassa Etelä-Karjalassa. Kalliomaalauksen löysi Minna Kähtävä-Marttinen arkeologisen muinaisjäännösinventoinnin yhteydessä vuonna 1997.
Kallio ja sen sijainti.
Maalattu kallio sijaitsee Torsajärven toisen puoliskon, Pien-Torsan, pohjoisrannalla olevan Torsanvuoren eteläkärjessä. Siellä pyöreämuotoinen kallio on hieman kovera ja antaa osittain suojaa kuluneille maalauksille. Kallion pinta on jääkauden jälkeen selvästi kulunut ja rapautunut.
Maalaus.
Maalausjälkiä esiintyy paikoin 2 metrin matkalla ja 1,7 metrin korkuisella alueella. Maalaukset ovat pahoin kuluneet. Voimakkain punaväriläiskä on kooltaan 45×20 senttimetriä eikä se muodosta tunnistettavaa kuviota. Sen vieressä on toinen punaväriläikkä, jota voi ajatella esittävän ihmishahmoa, joka seisoo kädet lanteillaan.
Muuta erityistä.
Torsanvuorella on myös Uudenkaupungin rauhan rajamerkki, jonka viereen on kaiverrettu kallioon kaiverrus.
Lattianpesijät

Lattianpesijät on taiteilija Juho Rissasen öljyvärimaalaus, 160,5×110,5 cm, vuodelta 1908. Työ kuuluu Ateneumin taidemuseon kokoelmiin.
"Lattianpesijät" kuuluu Juho Rissasen vuoden 1908 suurehkoihin kansankuvaustöihin. Se maalattiin Nilsiässä Heikkilän talossa, todennäköisesti jo vuonna 1907. Rissanen asui Heikkilän isossa maalaistalossa kaikkiaan kaksi vuotta. Maalauksessa malleina ovat alushameisillaan nilsiäläiset Anna Kainulainen edessä ja Erikka Lipponen taempana. Noina aikoina maalaistuvissa oli maalaamattomat lattiat, jotka puhdistettiin vedellä ja hiekalla puhtaan valkoisiksi. Pesun jälkeen ne kuivattiin luutuilla. Isoissa tuvissa pesijöitä saattoi olla useita ja he kulkivat tällöin säännöllisenä rintamana tuvan laidasta laitaan. Juho Rissanen ikuisti lattianpesijät patsasmaisiksi vahvarakenteisiksi naisiksi. Heissä on sanottu olevan ikuista kuin vanhojen jumalattarien kiveen veistettyä olemusta.
"Lattianpesijät" oli mukana Rissasen Pariisin Syyssalongin töissä vuonna 1908. Siellä esittämiensä kolmentoista vesiväri- ja öljymaalauksen avulla Rissanen pääsi Syyssalongin jäsenistöön yhdessä kahdeksan muun suomalaistaiteilijan kanssa. Tämä toi hänellekin oikeuden asettaa sinne jatkossa töitä ilman juryä. Ulkolainen, eikä suomalainenkaan lehdistö ei kuitenkaan täysin ymmärtänyt Rissasen töitä tuona vuonna. Niitä mainittiin koviksi, raskasliikkeisiksi, karkean realistisiksi, symbolisia ihmishahmoja (ei liikkuvia) sisällään pitäviksi, yksitoikkoisiksi. Toisaalta kirjoitettiin, että niissä oli persoonallisuutta, suurta tyyliä, koskettavuutta, erään kirjoittajan mukaan niitä oli "lopulta vaikea saada mielestä pois". Syyssalongin pääsihteeri Etienne Avenard antoi näistä uusista teoksista positiivisen arvion, mutta toivoi silti lisää väriä taiteilijan seuraaviin töihin.
Muita tuona vuonna Pariisin Syyssalongissa olleita Rissasen töitä olivat: "Ruumiinpesijät", "Seulojatar", "Rauta kaulassa", "Pajassa", "Lepäävä Seppä", kaksi "Paja"- tutkielmaa, "Sepän pää", kaksi henkilötutkielmaa Nilsiän alttaritaulumaalausta verten, "Kuppari" sekä tutkielma "Lapsuuden muisto". Rissanen oli ollut vuonna 1900 Pariisissa mukana Pariisin maailmannäyttelyssä Suomen paviljongissa viidellä teoksella sekä kansainvälisessä Grand Palais des Champs-Èlysèessä Venäjän osastossa. Maailmannäyttely oli ollut tuolloin Rissaselle menestys, jossa "hienostuneet ranskalaiset kilvan ihailivat nuorta Rissastamme" Eino Leinon mukaan. Nyt vuoden 1908 töistä kuului useammanlaisia lausuntoja.
Liigacup 2014

Liigacup 2014 on alkuvuodesta 2014 pelattu jalkapallokilpailu, johon osallistuvat Veikkausliigan 12 joukkuetta.
Alkulohkovaihe.
Joukkueet jaettiin maantieteellisin perustein neljään kolmen joukkueen lohkoon, joissa kussakin pelattiin kaksinkertainen sarja siten, että kaikki joukkueet kohtasivat toisensa sekä kotona että vieraissa. Kaksi parasta kustakin lohkosta eteni puolivälieriin. Jatkoon päässeet joukkueet saivat aloittaa Suomen Cupissa 2014 muita joukkueita myöhemmältä kierrokselta. Alkulohkovaihe pelattiin 24. tammikuuta–2. maaliskuuta välisenä aikana.
Lohko B.
 
Maalintekijät.
Viisi maalia:
Neljä maalia:
Kolme maalia:
Kaksi maalia:
Yksi maali:
Oma maali:
Madchild

Madchild (oikealta nimeltään Shane Bunting, s. 21. lokakuuta 1975) on kanadalainen Vancouverista kotoisin oleva hip hop -artisti. Hänen ensimmäinen sooloalbuminsa julkaistiin 1995 nimeltään "Clausterphobic EP". Vasta 2009 Madchild julkaisi uuden EP:n nimeltä "Madchild EP". Madchild kuuluu myös Swollen Members-yhtyeeseen rap-artisti Prevailin kanssa. 
Hän käytti 3 vuoden ajan OxyContin nimistä morfiinijohdannaista kipulääkettä huumaustarkoitukseen ja on väittänyt käyttäneensä 3 miljoonaa dollaria huumeisiin elämänsä rankimpina vuosina. Artisti on sittemmin raitistunut ja monet hänen sanoituksistaan kertovat päihderiippuvuuden raadollisuudesta ja sen voittamisen vaikeudesta.
Vuonna 2011 häneltä evättiin pääsy Yhdysvaltoihin, koska viranomaiset luulivat tätä Helvetin Enkelit -moottoripyöräkerhon jäseneksi hänen tatuoitujen kasvojensa vuoksi. Bunting perusti itse BattleAxe Warriors ryhmittymän. Madchild on tehnyt yhteistyötä useiden eri rap-artistien kanssa, esimerkiksi Snak The Ripperin, Indeliblen sekä Yak Dollazin kanssa.
Madchildin sanoituksissa ja visuaalisessa tyylissä yhdistellään usein mustan huumorin keinoin populaarikulttuurista ammentavia, usein fantasia ja kauhuvaikutteisia tekstejä arkipäivän ongelmista kertoviin tarinoihin. Artistille on muodostunut vuosien saatossa myös taustojen suhteen tunnusomainen äänimaailma, jossa yhdistyvät usein vaikutteet mm. 90-luvun hiphopista, elektronisesta musiikista ja vanhojen toiminta ja piirroselokuvien soundtrackeista.
Madchild on taustaltaan puoliksi puolalainen.
Kakkosen kausi 2014

Kakkosen kausi 2014 oli Suomen jalkapallon kolmanneksi korkeimman sarjatason kausi. Kausi pelattiin neljässä 10 joukkueen lohkossa kolminkertaisena sarjana. Lohkojako suoritettiin 22. marraskuuta 2013 maantieteellisin perustein.
Sarjasta nousi kaksi joukkuetta Ykköseen kaudelle 2015. Lohkovoittajat pelasivat pareittain kaksiosaiset nousukarsintafinaalit, joiden yhteistuloksilla kaksi voittajaa nousi Ykköseen. Karsinnan otteluparit arvottiin 27.9.2014. Jokaisen lohkon kaksi viimeiseksi jäänyttä joukkuetta sekä lisäksi huonoiten pelannut kahdeksanneksi sijoittunut joukkue putosivat Kolmoseen kaudeksi 2015. Kaikkiaan Kolmoseen putosi yhdeksän joukkuetta.
Lohkot ja joukkueet.
Kaudella 2014 Kakkosessa pelasi 40 joukkuetta jaettuna neljään 10 joukkueen lohkoon. Kotkan Työväen Palloilijat ilmoitti 9.12.2013 luopuvansa sarjapaikastaan Kakkosessa, koska seura yhdistyi Ykkösessä pelaavan FC KooTeePeen kanssa FC KTP:ksi. KTP:n sarjapaikka siirtyi täydennysmenettelyssä Kultsu FC:lle.
Parhaat maalintekijät.
Etelälohko.
21 maalia:
18 maalia:
16 maalia:
12 maalia:
Itälohko.
40 maalia:
23 maalia:
13 maalia:
12 maalia:
11 maalia:
Länsilohko.
22 maalia:
14 maalia:
12 maalia:
11 maalia:
10 maalia:
Pohjoislohko.
22 maalia:
21 maalia:
14 maalia:
13 maalia:
11 maalia:
Ykkösen nousukarsinnat.
EIF Ykköseen yhteismaalein 6-4.
PS Kemi Kings nousi Ykköseen yhteismaalein 4-0.
Kuppari (Juho Rissanen)

Kuppari on taiteilija Juho Rissasen vesivärityö vuodelta 1899. Kooltaan se on 53,5 × 42 cm ja se kuuluu Ateneumin taidemuseon kokoelmiin.
"Kuppari" on maalattu Kuopion maalaiskuntaan kuuluneessa Koivusaaressa Antikkalan talossa. Rissanen maalasi siellä kolmeen otteeseen vuosina 1897–1900. Alun perin hän meni tuonne kylään, jonne ei ollut lainkaan maantietä, erään tuttavansa neuvomana. Rissanen oli Koivusaaressa ainakin neljässä talossa vuorotellen majoittuneena. "Kuppari"- maalauksen mallista tiedetään vain etunimi Loviisa, mutta tiedetään, että hän maalasi sen Antikkalan talossa. Kuppaus-aihe oli Juho Rissaselle entuudestaan tuttu. Edellisenä vuonna, 1898, Rissanen oli tehnyt suuren vesivärimaalauksen Aleksis Kiven Seitsemän veljestä -kirjan pohjalta nimeltään "Rajamäen rykmentti". Rajamäen rykmentissä oli Kaisa- muori, joka "massahteli, hikoili ja kuppaamalla teki terveyttä" Aleksis Kiven mukaan. Nyt Antikkalassakin Rissanen piti humoristisena tätä tilannetta, jossa talon vanhasta emännästä, jossa muutenkin oli liian vähän verta Rissasen mukaan, Kuppari-Loviisa imi sitä lisää pois. "Kuppari"-taulusta syntyikin lämminsävyinen maalaus hänen käsissään.
Rissasen taiteilija kollegoista Edelfelt piti maalausta rumana, kun taas Axel Gallen piti siitä paljon. Rissanen lahjoitti sitten aikoinaan teoksen ystävälleen Ester Hjeltille, jonka kotiväki piti sitä epäsopivan raakana nuorelle naiselle. Rissanen lahjoittikin maalauksen myöhemmin tohtori Ali Krogerukselle kiitoksena umpilisäkkeen poistosta.
Myös "Kuppari"-maalaus oli mukana Pariisin Syyssalongissa vuonna 1908. Muita täällä olleita Rissasen töitä olivat muun muassa "Ruumiinpesijät", "Seulojatar", "Lattianpesijät", "Rauta kaulassa", "Pajassa", "Lepäävä seppä", kaksi Paja- tutkielmaa, "Sepän pää", kaksi henkilötutkielmaa Nilsiän alttaritaulumaalausta varten sekä tutkielma "Lapsuuden muisto".
Jang Sung-taek

Jang Sung-taek (2. helmikuuta 1946 – 12. joulukuuta 2013) myös Jang Song Thaek tai Chang Sung-taek, oli pohjoiskorealainen poliitikko. Hän kuului valtionpäämiehen Kim Jong-unin lähipiiriin, sillä oli naimisissa tämän tädin kanssa.
Jangilla oli merkittävä asema siinä vaiheessa, kun Kim Jong-un nousi valtaan, mutta oli vielä nuori ja kokematon. Hänet syrjäytettiin merkittävistä asemista joulukuussa 2013 ja hänen avustajiaan teloitettiin.
Pohjois-Korean uutistoimiston ilmoituksen mukaan Jang teloitettiin 12. joulukuuta 2013. Sen mukaan syynä oli maanpetturuus. Yhdysvaltalainen koripalloilija Dennis Rodman väittää toukokuussa 2014 kuitenkin tavanneensa Jangin käydessään Pohjois-Koreassa tammikuussa 2014.
Slovenian NUTS-aluejako

Slovenian NUTS-aluejako on kolmetasoinen kansainvälisiin tilastointitarkoituksiin kehitetty aluejako. Slovenialla ei ole NUTS1-tasoa. Slovenia jakautuu NUTS2-tasolla kahteen alueeseen ja NUTS3-tason muodostavat 12 aluetta.
NUTS-alueet on jaettu seuraavan taulukon mukaan:
Sphenacodon

Sphenacodon on sukupuuttoon kuollut synapsidisuku, joka kuuluu heimoon Sphenacodontidae. Se eli varhaisella permikaudella ja oli lihansyöjä. Sukuun luetaan kaksi Yhdysvalloista löytynyttä lajia: "Sphenacodon ferox" ja "Sphenacodon ferocior". Lisäksi yksi Yhdistyneestä kuningaskunnasta löytynyt laji, "”Sphenacodon” britannicus" (aikaisemmin "”Oxyodon” brittanicus"), saattaa kuulua sukuun.
Fylogenia.
Fröbisch, J., Schoch, R.R., Müller, J., Schindler, T., &amp; Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta):
Sphenacodontoidea

Sphenacodontoidea on synapsidien kladi, joka käsittää heimon Sphenacodontidae sekä terapsidit, joihin kuuluvat esimerkiksi nisäkkäät.
Luokittelu.
Fylogenia.
Fröbisch, J., Schoch, R.R., Müller, J., Schindler, T., &amp; Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta):
Pyrofosforihappo

Pyrofosforihappo eli difosforihappo (H4P2O7) on yksi fosforin happihapoista. Se on vahvuudeltaan keskivahva happo.
Ominaisuudet.
Pyrofosforihappo on huoneenlämpötilassa kiinteää väritöntä ainetta. Sillä on kaksi kidemuotoa; metastabiili muoto, jonka sulamispiste on 54,3 °C ja stabiilimpi muoto, joka sulaa lämpötilassa 71,5 °C. Sulassa tilassa muodostuu seos, joka sisältää pyrofosforihapon lisäksi myös muita polyfosforihappoja. Yhdiste on tetraproottinen eli sillä on 4 hapanta protonia, jotka se kykenee luovuttamaan. Kaksi ensimmäistä protolyysireaktiota ovat keskivahvoja, seuraavat heikkoja eli eivät tapahdu täydellisesti. Pyrofosforihappo on hieman fosforihappoa vahvempi happo. Yhdiste liukenee erittäin hyvin veteen, mutta hajoaa vesiliuoksissa helposti fosforihapoksi. Pyrofosforihappo liukenee myös etanoliin. 
H4P2O7 + H2O formula_1 2H3PO4
Pyrofosforihappoa voidaan valmistaa ioninvaihdolla natriumpyrosulfaattiliuoksista. Kiinteää yhdistettä voidaan valmistaa lyijypyrosulfaatin ja divetysulfidin välisellä reaktiolla.
Viron NUTS-aluejako

Viron NUTS-aluejako on kolmetasoinen kansainvälisiin tilastointitarkoituksiin kehitetty aluejako. NUTS 1- ja NUTS 2 -tasoilla Viro ei jakaudu pienempiin yksikköihin ja NUTS 3 -tasolla Viro jakautuu viiteen yksikköön.
EE0 Estonia
EE00 Estonia
EE001 Põhja-Eesti (Harjumaa)
EE004 Lääne-Eesti (Hiidenmaan maakunta, Läänemaa, Pärnumaa, Saarenmaan maakunta)
EE006 Kesk-Eesti (Järvamaa, Lääne-Virumaa, Raplamaa)
EE007 Kirde-Eesti (Ida-Virumaa)
EE008 Lõuna-Eesti (Jõgevamaa, Põlvamaa, Tartumaa, Valgamaa, Viljandimaa, Võrumaa)
Paikalliset hallinnolliset yksiköt.
NUTS-tasojen rinnalla Virossa on myös kaksi hallinnollisen yksikön (LAU) tasoa:
Valmismatka

Valmismatkan määritelmä on esitetty Suomen valmismatkalaissa sekä Yleisissä valmismatkaehdoissa.
Valmismatkalain ( 28.11.1994/1079) mukaan matkan tulee kestää vähintään vuorokauden ja siihen tulee kuulua majoitus, jotta matkasta voidaan puhua valmismatkana. Valmismatkaehtoja kuitenkin sovelletaan vasta yli kaksi vuorokautta kestäviin valmismatkoihin. Lisäksi on määritetty, että valmismatkan hinnan tulee olla yhdistelmä, joka koostuu kuljetuksen ja majoituksen yhdistetystä hinnasta. Valmismatkaan voi sisältyä myös muita palveluita, joiden järjestämisestä on sovittu etukäteen. Palveluiksi lasketaan voidaan laskea esimerkiksi ruokailuun, ajanviettoon tai muihin vastaaviin luettavia palveluita. 
Mikäli matkustaja suunnittelee itse matkansa: varaa majoituksen, kuljetukset sekä muut tarvittavat järjestelyt eri tahoilta, ei matkaan voi soveltaa valmismatkalakia.
Valmismatkoja myyvät Suomessa matkanjärjestäjät sekä matkanvälittäjät. Näiden välillä on merkittävä ero: 
Valmismatkasopimuksen syntyessä on sekä matkanjärjestäjällä että matkustajalla tiettyjä velvollisuuksia.
Matkanjärjestäjän tulee esimerkiksi ilmoittaa kuljetusaikataulu sekä kuljetusyhteyksien tiedot matkustajalle. Matkanjärjestäjän tulee huomauttaa matkustajalle, että on matkustajan vastuulla tarkastaa vielä paluukuljetusta koskevat tiedot matkakohteessa. Matkustajan taas tulee ilmoittaa matkanjärjestäjälle asianmukainen puhelinnumero, josta matkanjärjestäjä voi matkustajan tavoittaa matkan aikana.
Valmismatkassa on määritetty myös muita velvollisuuksia, jotka ilmenevät esimerkiksi "Yleisissä valmismatkaehdoissa".
Mikäli valmismatkassa huomataan matkan aikana virhe, tulee matkustajan ilmoittaa siitä välittömästi / kohtuullisessa ajassa matkanjärjestäjälle. Käytännössä matkustajan tulee ilmoittaa matkanjärjestäjälle matkan aikana huomaamastaan virheestä tai puutteesta heti, kun sellainen on huomattu. Matkustajalla ei ole oikeutta vedota virheeseen, mikäli siitä ei ole tehty ilmoitusta matkan aikana. Virheeksi ei kuitenkaan lueta pieniä puutteita tai muutoksia, joihin matkustaja on voinut kohtuudella varautua. Matkustajan tehdessä virheilmoituksen matkanjärjestäjälle, tulee virhe korjata mitä pikimmiten. 
Suomalaisten matkanjärjestäjien toimintaa valvoo kuluttajavirasto. Kuluttajavirasto esimerkiksi ylläpitää matkatoimistorekisteriä, jonka avulla matkustaja voi tarkastaa matkatoimiston luotettavuuden.
Valmismatkan ostaessaan matkustajan tulee hyväksyä "valmismatkaehdot". Se on erittäin tärkeää, jotta matkustaja tietää, mitä ehtoja hänen ostokseensa liittyy. Valmismatkaehdot laativat yhdessä kuluttajariita-asiamies ja Suomen matkatoimistoalan liitto ry (SMAL). Valmismatkaehtojen lisäksi matkanjärjestäjällä on oikeus tehdä "lisäehtoja", joiden avulla yleisiä valmismatkaehtoja voidaan esimerkiksi tarkentaa. Lisäehdot eivät voi olla ristiriidassa yleisten valmismatkaehtojen kanssa.
Tanskan NUTS-aluejako

Tanskan NUTS-aluejako on kolmetasoinen kansainvälisiin tilastointitarkoituksiin kehitetty aluejako. NUTS1-tasolla Tanska on yksi yksikkö, NUTS2-tasolla se jakaantuu 5 alueeseen ja NUTS3-tasolla se jakaantuu 11 yksikköön.
Paikalliset hallinnolliset yksiköt.
NUTS-tasojen rinnalla Tanskassa on myös kaksi hallinnollisen yksikön (LAU) tasoa:
Birds of Prey (laskettelurinne)

Birds of Prey ja Golden Eagle ovat laskettelurinteitä Beaver Creek Resortissa Coloradossa Yhdysvalloissa.
Birds of Prey tehtiin vuoden 1999 alppihiihdon MM-kilpailuja varten, joissa miesten vauhtilajit järjestettiin tässä rinteessä. Birds of Prey toimi vuoden 2015 alppihiihdon MM-kilpailujen päänäyttämönä, jossa järjestettiin kaikki muut kilpailut paitsi naisten vauhtilajit, jotka järjestettiin viereisellä Raptor-rinteellä ja joukkuekilpailu, joka järjestettiin Vailissa Golden Peak Race -rinteellä. Lisäksi Birds of Preyllä kilpaillaan vuosittain alppihiihdon maailmancupin osakilpailuja.
Reitti.
Syöksylaskun lähtö sijaitsee 3 483 metriä merenpinnan yläpuolella lähellä Beaver Creek Mountainin huippua. Rinteen ylin osuus "The Flyway", sijaitsee Zoom Room -rinteessä, on melko tasainen liukuosuus. Tätä seuraa "The Brink", josta alkaa Golden Eagle -rinne, rinteen jyrkimmät osuudet, sitä seuraa "The Talon", jossa sijaitsee radan jyrkin kohta, siinä on myös Super-G:n lähtöpaikka. Sitten tulee "Pete’s Arena", jossa sijaitsee "Rahlves’ Roll" ja radan ensimmäinen hyppyri "Peregrine Jump" sekä miesten ja naisten suurpujottelun lähtö.
Tämän jälkeen alkaa "Russi’s Ride", jossa sijaitsevat "Goshawk Jump", "Screech Owl Jump" ja "Golden Eagle Jump". Golden Eagle on ensimmäinen hyppyri, josta on pakko lähteä selvään ilmalentoon hyvän ajan saavuttamiseksi, pahimmillaan Golden Eaglesta lennetään noin 70 metriä. Myös suurpujotteluradalla Golden Eagle lennättää hieman laskijaa radan merkkauksesta riippuen. Golden Eaglessa rinteen jyrkyys on 50 % ja ennen jyrkännettä sijaitsee miesten pujottelun lähtöpaikka ja jyrkänteen jälkeen sijaitseen naisten pujottelun lähtöpaikka.
Seuraavana on radan viimeinen osuus "The Abyss", jossa sijaitsevat "Miller’s Revenge", "Harrier Jump" ja "Redtail Jump". Ennen Redtail Jumpia on kompressio. Redtail Jumpista hypätään pahimmillaan 60 metriä, kun ihannehypyn pituus on noin 30–40 metriä. Birds of Prey päättyy 2 730 metriä merenpinnan yläpuolella Red Tail Stadiumille.
Birds of Prey -rinne kulkee Zoom Room- ja Golden Eagle -rinteissä.
Nimet.
"Birds of Prey" tarkoittaa suomennettuna petolintua, "The Flyway" lentotietä, "The Brink" parrasta, "The Talon" petolinnun kynttä, "Pete’s Arena" Peten areenaa, "Rahlves’ Roll" Rahlvesin kumpua, "Peregrine Jump" muuttohaukkahyppyriä, "Russi’s Ride" radan suunnitelleen Bernhard Russin mukaan Russin kyyti, "Goshawk Jump" kanahaukkahyppyriä, "Screech Owl Jump" pöllöshyppyriä, "Golden Eagle Jump" maakotkahyppyriä, "The Abyss" pohjatonta kuilua, "Miller’s Revenge" Millerin kosto, tässä kohdassa Miller laski ulos Super-G:n MM-kilpailussa 2015 loukaten itseään, ja lopulta lasku jäi Millerin uran viimeiseksi, "Harrier Jump" suohaukkahyppyriä ja "Redtail Jump" amerikanhiirihaukkahyppyriä.
Molemmat rinteet ja suurin osa hyppyreistä on nimetty petolintujen mukaan.
Eberhard Rösch

 
Eberhard Rösch (s. 9. huhtikuuta 1954 Karl-Marx-Stadt (Chemnitz), Saksan demokraattinen tasavalta) on saksalainen ampumahiihtäjä, joka aktiiviurallaan edusti Itä-Saksaa. 
Rösch saavutti Lake Placidin olympialaisissa 1980 hopeaa 4 × 7,5 kilometrin viestissä ja pronssia 20 kilometrillä. Hän kuului viestin maailmanmestaruuden voittaneeseen Itä-Saksan joukkueeseen Hochfilzenissä 1978, Ruhpoldingissa 1979 ja Lahdessa 1981. Hän sai 1978 lisäksi MM-hopeaa 10 kilometrillä ja pronssia 20 kilometrillä. Hän sijoittui maailmancupin kokonaiskilpailussa kolmanneksi kausilla 1977–1978 ja 1979–1980.
Rösch saavutti Itä-Saksan mestaruuskilpailuissa pronssia 10 ja 20 kilometrillä 1976 ja 10 kilometrillä 1981 sekä viestimestaruuden SG Dynamo Zinnwaldin joukkueessa viisi kertaa peräkkäin 1976–1980. Hän edusti seuratasolla myös Altenberg im Erzgebirgeä.
Vuonna 2005 paljastui, että Rösch oli työskennellyt 17 vuotta Stasin palveluksessa. Hän on sittemmin toiminut johtotehtävissä ampumahiihdon Saksan kansallisessa valmennuskeskuksessa Altenbergissä. Hänen poikansa Michael Rösch on ampumahiihdon olympiavoittaja.
Löydän sinut uudestaan

Löydän sinut uudestaan on suomalaisartisti Anna Puun kappale hänen kolmannelta, "Antaudun"-nimiseltä studioalbumiltaan. Sony Music Entertainment julkaisi sen albumin neljäntenä singlenä 7. lokakuuta 2013. Toisin kuin "Antaudun"-albumin kolme ensimmäistä singleä, ”Löydän sinut uudestaan” ei päässyt lainkaan listoille.
Kappaleen ovat säveltäneet Knipi, Lasse Kurki ja Jukka Immonen. Sen on sanoittanut Mariska. Kappaleen ovat sovittaneet Knipi, Lasse Kurki, Jukka Immonen ja Anna Puu.
Tikapuut (kappale)

Tikapuut on suomalaisartisti Jonna Tervomaan kappale hänen yhdeksänneltä, Eläköön-studioalbumilta. Sen julkaisi Johanna Kustannus albumin toisena singlenä 23. elokuuta 2013. Kappaleelle on tehty myös singlen julkaisupäivänä julkaistu musiikkivideo, joka kuvattiin Oulussa. Videolla artisti esiintyy omaishoitajan roolissa. Musiikkivideon ohjasi ja käsikirjoitti elokuvaohjaaja Mika Ronkainen. Toisin kuin edeltänyt single "Minä toivon", tämä single ei päässyt lainkaan kaupallisille listoille, mutta radiolistalla se on päässyt korkeimmillaan 8. sijalle.
Linnansaaren luontokeskus Oskari

Linnansaaren luontokeskus Oskari oli vuonna 1994 perustettu luontokeskus, jonka alkuperäinen nimi oli Rantasalmen Järviluonnon keskus. Luontokeskus sijaitsi Rantasalmen keskustassa osoitteessa Ohitustie 7, ja se oli samalla Linnansaaren kansallispuiston opastuskeskus. Sen toiminnasta vastasi Metsähallitus. Rantasalmen Järviluonnon keskus muuttui vuonna 2004 Linnansaaren luontokeskus Oskariksi. Oskari-nimi tulee Linnansaaren viimeisestä torpparista Oskari Parviaisesta.
Perusnäyttely oli Oskarin päivä Linnansaaressa. Esitys kertoi Linnansaaren kansallispuiston luonnosta, kulttuurihistoriasta ja saaristosta. Näyttelyssä voi tutustua muun muassa Linnansaaren lehtoihin, perinnemaiseman hoitoon ja saaristoasutukseen. Saimaannorppa oli näyttelyssä keskeinen. Pysyvässä näyttelyssä oli saariston lintuja esittelevä lintuluoto, kalastusmenetelmiä sekä vedenalaiseen luonto. Lisäksi luontokeskuksessa oli murtovesiakvaario. Luontokeskuksessa oli 48-paikkainen auditorio, jossa esitettiin saaristoaiheisia videoesityksiä. Toinen luontokeskuksen pysyvä näyttely oli Rantasalmella sijainneen Haapaniemen kadettikoulun historiasta kertova näyttely. 
Oskarissa palveli Rantasalmen matkailuinfo, josta sai tietoa seudun matkailuasioista. Luontokeskuksen rakennuksessa huomioitiin myös liikuntaesteiset. Luontokeskuksen pihalla oli 700 metrin pituinen geologinen luontopolku. Se esitteli Suomen geologista historiaa 2 300 miljoonan vuoden takaa nykypäivään. Luontokeskus lopetti toimintansa vuonna 2015.
José Bové

José Bové (11. kesäkuuta 1953 Talence, Gironde, Ranska) on ranskalainen poliitikko ja maanviljelijä, joka oli 2009–2019 Euroopan parlamentin jäsenenä ja joka oli vuonna 2007 ehdolla Ranskan presidentiksi. Hän on ollut aktiviinen sekä globalisaation että ydinvoiman vastaisissa liikkeissä
Bové asettui 1970-luvun alussa Larzacin alueelle, missä hän toimi maanviljelijänä 30 vuoden ajan. Hänestä tuli myöhemmin globalisaation ja ydinvoiman vastaisten liikkeiden keskeinen hahmo. Hän oli perustamassa ranskalaista maanviljelijöiden Confédération paysanne -järjestöä sekä kansainvälistä Via Campesinaa. Hän oli perustamassa myös Attacia.
Bové sai kansainvälistä huomiota 2009, kun hän osittain tuhosi Millaussa rakenteilla olleen McDonald’s-ravintolan. Bové ajoi ravintolaan puskutraktorilla, ja hän sai seuraavana vuonna teostaan kolmen kuukauden vankeusrangaistuksen. Bové kertoi, että tuomio ei tule vaikuttamaan hänen globalisaation vastaiseen työhönsä.
Bové oli vuonna 2007 ehdokkaana Ranskan presidentivaaleissa. Hänet valittiin Euroopan parlamenttiin vuoden 2009 vaaleissa Europe Écologien listalta. Euroopan parlamentissa Bové oli maatalouden ja maaseudun kehittämisen valiokunnan varapuheenjohtaja. Hänet valittiin uudestaan 2104, mutta vuoden 2019 vaaleissa hän ei hakenut enää jatkokautta.
Seychellienkutoja

Seychellienkutoja ("Foudia sechellarum") on kutojien heimoon kuuluva varpuslintu.
Levinneisyys.
Seychellienkutojaa tavataan kuudella saarella Seychelleillä. Lajin kannaksi arvioidaan 3 500 yksilöä. Sen kannankehitys on runsastuva, mutta sen levinneisyysalue on hyvin pieni. Tämän takia laji on luokiteltu silmälläpidettäväksi.
Elintavat.
Seychellienkutoja eli aikaisemmin luultavasti luonnontilaisissa metsissä, mutta nykyisin se on sopeutunut ihmisen rakentamiin ympäristöihin, kuten puutarhoihin ja kaakaoplantaaseille. Seychellienkutoja käyttää ravinnokseen hyönteisiä ja muita selkärangattomia, siemeniä, mettä, hedelmiä ja muiden lintujen munia. Laji voi pesiä useita kertoja vuodessa.
Pillory

Pillory on yhdysvaltalainen teknisen death metalin yhtye, joka perustettiin vuonna 2003 Bostonissa, Massachusettsissa. Yhtye solmi levytyssopimuksen Unique Leader Recordsin kanssa vuonna 2005, ja esikoisalbumi "No Lifeguard at the Gene Pool" ilmestyi saman vuoden heinäkuussa.
Yhtye hajosi vuonna 2008, mutta se jatkoi toimintaansa vuonna 2014. Toinen studioalbumi, "Evolutionary Miscarriage", ilmestyi kesäkuussa 2014.
Rodriguezinkutoja

Rodriguezinkutoja ("Foudia flavicans") on kutojien heimoon kuuluva varpuslintu.
Levinneisyys.
Rodriguezinkutojaa tavataan kotoperäisenä Rodriguesin saarella Mauritiuksella. Se luokiteltiin vuonna 2012 vaarantuneeksi, mutta laji on yleisempi kuin aiemmin luultiin ja se on runsastunut, joten se on luokiltiin vuonna 2025 elinvoimaiseksi. Lajin kannaksi arvioidaan 11 000–19 000 täysikasvuista yksilöä.
Örebro SK Bandy

Örebro SK Bandy on ruotsalaisen urheiluseura Örebro SK:n jääpallojaosto. Seuran edustusjoukkue pelaa Ruotsin toiseksi korkeimmalla sarjatasolla Allsvenskanissa.
Historia.
Örebro SK Bandy, ÖSK, on perustettu vuonna 1908. Seuran menestyksekkäimmät vuodet sijoittuvat 1950-1960 -luvuille, jolloin seura voitti viisi Ruotsin mestaruutta. SM-finaalissa Örebro SK on pelannut kymmenen kertaa.
Saavutukset.
Saavutuksia Ruotsin pääsarjassa
Kultapiispa

Kultapiispa ("Euplectes afer") on kutojien heimoon kuuluva varpuslintu.
Levinneisyys.
Kultapiispaa tavataan luonnonvaraisena laajalla alueella Saharan eteläpuolisessa Afrikassa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.
Kekälepiispa

Kekälepiispa ("Euplectes diadematus") on kutojien heimoon kuuluva varpuslintu.
Levinneisyys.
Kekälepiispaa tavataan Keniassa, Somaliassa ja Tansaniassa. Lajia on kuvattu paikallisesti yleiseksi, ja sen kannankehitys on vakaa. Se on luokiteltu elinvoimaiseksi.
Kultakauluspiispa

Kultakauluspiispa ("Euplectes gierowii") on kutojien heimoon kuuluva varpuslintu.
Levinneisyys.
Kultakauluspiispaa tavataan hajanaisella alueella Afrikan keski- ja itäosissa. Lajia on kuvattu harvinaiseksi, mutta sen ei uskota olevan vaarassa, ja se on luokiteltu elinvoimaiseksi.
Messukylän koulu

Messukylän koulu on vuonna 1886 perustettu alakoulu Messukylässä Itä-Tampereella. Messukylän koulun lähellä sijaitsee 1500-luvulla rakennettu Tampereen vanhin rakennus Messukylän vanha kirkko. Joulukuussa 2013 koulussa opiskeli 295 oppilasta 13 luokassa. Koulussa oli tuolloin 20 opettajaa. 
Messukylän koulun alueella on neljä rakennusta: kivitalo, uudisrakennus sekä kaksi puutaloa (PUU1 ja PUU2). Koulu sijaitsee osoitteessa Messukylänkatu 35. Sen tiloissa on myös terveydenhoitaja, hammaslääkäri sekä iltapäiväkerho 1.-2.-luokkalaisille. Koulu vihittiin käyttöön 1. syyskuuta 1886. Messukylän koulun rehtori on Karita Boström.
Pyromorfiitti

Pyromorfiitti (Pb5(PO4)3Cl) on fosfaattimineraali. Sen kidejärjestelmä on heksagoninen tai trigoninen. Kovuus on Mohsin kovuusasteikolla 3,5–4. Se muodostaa piipunmuotoisia prismoja. Mineraali voi olla pyöreä, munuaismainen tai rypälemäinen. Sen rakenne voi olla multamainen tai kuitumainen. Itse mineraalin väri on vihreä, ruskea, keltainen, oranssi tai harmaa ja viiru on väriltään valkoinen. Mineraalilla on timantin tai hartsin kiilto ja se on joko läpinäkyvä tai läpikuultava. Pyromorfiittia esiintyy hapekkaissa juonissa.
Propane Nightmares

"Propane Nightmares" on australialais-brittiläisen yhtyeen Pendulumin toinen single heidän toiselta albumiltaan "In Silico". Kappale julkaistiin singlenä 14. huhtikuuta 2008 ja "In Silico" -albumilla 12. toukokuuta 2008. Sen ovat tehneet Rob Swire, Bernd Burhoff, Oliver Froning ja Jens Oettrich. Kappaleen kesto on kokonaisuudessaan 5 minuuttia ja 13 sekuntia. "Propane Nightmares" pääsi parhaimmillaan Ison-Britannian listalla sijalle yhdeksän. Kappaletta käytettiin taustamusiikkina vuoden 2008 Belgian Grand Prix´n koostevideossa.
Vanadiniitti

Vanadiniitti (Pb5(VO4)3Cl) on mineraali, joka on vanadiiniyhdiste. Se saattaa muodostaa onttoja, prismamaisia kiteitä. Itse mineraali on väriltään keltainen, oranssi, punainen tai ruskea ja viiru on väriltään keltainen tai valkoinen. Mineraali on läpikuultava tai läpinäkyvä ja siinä on timantin- tai hartsinkiilto. Kovuus Mohsin kovuusasteikolla on 3. Kidejärjestelmä on heksagoninen tai trigoninen. Vanadiniittia esiintyy samoissa paikoissa lyijyn kanssa.
Rantapiispa

Rantapiispa ("Euplectes nigroventris") on kutojien heimoon kuuluva varpuslintu.
Levinneisyys.
Rantapiispaa tavataan Keniassa, Mosambikissa ja Tansaniassa. Lajia on kuvattu paikallisesti yleiseksi, ja sen kannankehitys on vakaa. Se on luokiteltu elinvoimaiseksi.
Kuurojen lehti

Kuurojen lehti on Kuurojen Liiton järjestöjulkaisu ja viittomakielisten aikakaus- ja mielipidelehti.
Lehti sisältää Kuurojen Liiton uutisia, yhteisön jäsenten haastatteluja, asiantuntija-artikkeleita sekä uutisia ja kuvia koko viittomakielisen yhteisön ajankohtaisista tapahtumista. Lehti välittää viittomakielisen yhteisön mielipiteitä ja Kuurojen Liiton kannanottoja. Se on tiedonlähde myös liiton yhteistyökumppaneille ja liiton toimialasta kiinnostuneille. 
Kuurojen lehti ilmestyy neljä kertaa vuodessa. Sen painos on 1 600 kpl. Kuurojen lehti on Aikakauslehtien Liiton jäsenlehti.  Päätoimittajana on perinteisesti toiminut Kuurojen Liiton hallituksen puheenjohtaja.
Historia.
Kuurojen lehden perustivat kuurojenopettajat Ossian Wichmann ja Kosti Reponen vuonna 1896. Vuoteen 1949 saakka lehden nimi oli Kuuromykkäin Lehti. Lehti suunnattiin ensisijaisesti kuuroille, mutta myös heidän opettajilleen ja omaisilleen. Alkuvuosina erityisen tärkeitä olivat kuurojen omat kirjoitukset.
Kuurojen Liitto otti hoitaakseen Kuurojen lehden julkaisemisen, kun liitto perustettiin vuonna 1905. Sen jälkeen järjestöasiat saivat entistä enemmän palstatilaa lehden sisällössä.
Paul Dukes

Paul Henry Dukes (10. helmikuuta 1889 – 27. elokuuta 1967) oli brittiläinen kirjailija ja MI6-upseeri.
Paul Henry Dukes syntyi 10. helmikuuta 1889 Bridgwaterissa Somersetissa Englannissa. Hänen isänsä oli pappi Edwin J. Dukes ja äitinsä Edith M. o.s. Pope. Hänen veljiään olivat näytelmäkirjailija Ashley Dukes ja lääkäri Cuthbert Dukes. Hän sai koulutuksensa Caterham Schoolissa. 
Dukes toimi Venäjällä vakoilijana. Muun muassa Pjotr Sokolov toimi hänen alaisuudessaan. Dukes työskenteli kieltenopettajana Riiassa ja sitten Venäjällä Pietarin konservatoriossa sen jälkeen, kun MI6 oli palkannut hänet salaisiin tehtäviinsä. Hän laati suunnitelmia valkoisten venäläisten pakenemiseksi vankiloista ja salakuljetti satoja heistä Suomeen. 
”Satakasvoisena miehenä” tunnettu Dukes käytti useita henkilöllisyyksiä ja soluttautui venäläisiin bolševikkiorganisaatioihin, muun muassa kommunistipuolueeseen, salaiseen poliisiin ja Tšekaan. Hän selvitti politbyroon toimintaa ja välitti tietoa Britannian tiedusteluorganisaatiolle. Hän palasi Britanniaan 1920 ja sai ritarin arvon. Dukes palasi lyhyeksi aikaa tiedustelupalvelun tehtäviin Tšekkoslovakiassa vuonna 1939 etsimään tunnettua yritysjohtajaa, joka oli kadonnut Saksan miehitettyä maan.
Dukes kävi talvisodan aikana Suomessa ja tapasi valtion korkeinta johtoa.
Tulikauluspiispa

Tulikauluspiispa ("Euplectes hordeaceus") on kutojien heimoon kuuluva varpuslintu.
Levinneisyys.
Tulikauluspiispaa tavataan laajalla alueella Afrikan länsi-, keski- ja itäosissa. Lajin ei uskota olevan vaarassa, ja se on luokiteltu elinvoimaiseksi.